  Майя Бывальцева Туннэ, 27 феврале, Башкортостанысь Татышлы ёросысь Выль Татышлы гуртын Кузебай Гердлы сӥзем научно-практической конференция ортчиз. Со сярысь «Мынам Удмуртие» телерадиокомпания (16+) ивортэ. Удмуртилэн кунлыкезлы 100 ар тырмонлы тупатэм ужрадэ Башкортостанысь, Удмуртиысь, Пермь шаерысь ыстэм муртъёс пыриськизы - со «Удмурт Кенеш» огазеяськонлэн ёрос ёзэтъёсызлэн кивалтӥсьёссы, улосвыъёсысь удмуртъёслэн огазеяськонъёссылэн азьветлӥсьёссы, тодосчиос, мер ужасьёс, дышетӥсьёс, студентъёс но школаын дышетскисьёс. «Герд лыдӟонъёс» Туэ 23-тӥзэ радъяськиз ни. Солэн темаез «Трокай Борисов, Кузебай Герд но Максим Прокопьев – Удмурт кунлыкез кылдытӥсьёс» вал Кузебай Гердлы сӥзем конференци улсын егитъёслы но нылпиослы нимысьтыз визьсынан ортчиз. Блиц-турнирын удмуртъёслэн историеныз герӟаськем юанъёс чузъяськизы. Озьы ик пиналъёслы Ижкарысь Кузебай Герд нимо йӧскалык гимназилэн удмурт дышетскисьёслы проектной офисэз сярысь веразы, гимназилэн улонэныз тодматӥзы.  Озьы ик конференциын 2019-тӥ ар понна Кузебай Герд нимо йӧскалык премилэсь лауреатъёссэ пусйизы. Премиез Башкириысь удмуртъёслэн лулчеберетъя йӧскалык центрзылэн кивалтӥсезлэн воштӥсезлы Юрис Саитовлы но Удмуртиысь калык кырӟанъя но эктонъя «Айкай» театрлэн кивалтӥсезлы Пётр Даниловлы сётӥзы.  Тегъёс: Мерлык Удмуртия УдмуртКенеш Башкирия удмуртъёс КузебайГерд Гердлыӟдонъёс Удмуртилэнкунлыкезлы100ар 100ар  